Document ID: 32003D0015

Απόφαση της Επιτροπής
της 10ης Ιανουαρίου 2003
περί τροποποιήσεως της απόφασης 2002/613/ΕΚ ως προς τα εγκεκριμένα κέντρα συλλογής σπέρματος της Σλοβενίας
[κοινοποιηθείσα υπό τον αριθμό Ε(2002) 5564]
(Κείμενο που παρουσιάζει ενδιαφέρον για τον ΕΟΧ)
(2003/15/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/429/ΕΟΚ του Συμβουλίου, της 26ης Iουνίου 1990, για τον καθορισμό των απαιτήσεων υγειοννομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων(1), όπως τροποποιήθηκε τελευταία από την απόφαση 2000/39/ΕΚ της Επιτροπής(2), και ιδίως το άρθρο 7 παράγραφος 1, και το άρθρο 8 παράγραφος 1,
Εκτιμώντας τα ακόλουθα:
(1) Με την απόφαση 2002/613/ΕΚ της Επιτροπής(3) καταρτίζεται κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές σπέρματος κατοικίδιων ζώων του χοιρείου είδους και κατάλογος κέντρων συλλογής σπέρματος από τις τρίτες χώρες που έχουν εγκριθεί να εξάγουν προς την Κοινότητα.
(2) Η Σλοβενία θα πρέπει να προστεθεί στον κατάλογο των τρίτων χωρών από τις οποίες επιτρέπονται οι εισαγωγές με την απόφαση 2002/613/ΕΚ, μετά τις πραγματοποιηθείσες αποστολές της Επιτροπής και με βάση την κατάσταση που επικρατεί όσον αφορά την υγεία των ζώων στην εν λόγω χώρα.
(3) Οι αρμόδιες κτηνιατρικές υπηρεσίες της Σλοβενίας έχουν διαβιβάσει κατάλογο κέντρων συλλογής σπέρματος επισήμως εγκεκριμένων για την εξαγωγή σπέρματος χοίρων προς την Κοινότητα.
(4) Οι αρμόδιες κτηνιατρικές υπηρεσίες της Σλοβενίας έχουν παράσχει στην Επιτροπή εγγυήσεις σχετικά με την τήρηση των απαιτήσεων που ορίζονται στο άρθρο 8 της οδηγίας 90/429/ΕΟΚ, και τα εν λόγω κέντρα συλλογής έχουν εγκριθεί επισήμως για εξαγωγές προς την Κοινότητα.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/613/ΕΚ τροποποιείται ως εξής:
α) Στο παράρτημα II προστίθεται η Σλοβενία.
β) Στον τίτλο του παραρτήματος IV προστίθεται η Σλοβενία.
γ) Στο παράρτημα V, προστίθενται για τη Σλοβενία οι ακόλουθες σειρές:
ΘΕΣΗ ΠΙΝΑΚΑ
Άρθρο 2
Η παρούσα απόφαση αρχίζει να ισχύει στις 31 Ιανουαρίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 10 Ιανουαρίου 2003.

Labels: 0
3
18
6